Die naam Henning is inheems tot die Noord-Duitse gebiede Mecklenburg, Hannover, Hamburg, Holstein en Pommere. Veral die stede Stralsund en Greifswald, in Mecklenburg, naby die Baltiese See staan bekend as plekke waar die naam ontstaan het. Albei stede was tot en met die Dertigjarige Oorlog (1618 — 1648) deel van Denemarke. Tussen die jare 1300 en 1500 is die naam Henning as 'n gewilde bynaam aan Johannes se seun gegee. In die ou Baltiese dialek is 'n hoenderhaan 'n "hen" genoem (hen = manlik, henne = vroulik). Die Baltiese (of Noord-Duitse) "ing" is bygevoeg om aan te dui dat dit 'n naam is wat afgelei is van 'n vader of voorsaat se naam. In moderne Afrikaans sou ons hom Haantjie genoem het. Dit was dus 'n vriendelike manier om so 'n persoon aan te spreek.
Die naam het ontstaan onder edelmanne en ridders, soos 
Henning = Johannes Dotenberg (Ridder), wat in 1326 in die omgewing van Greifswald woonagtig was. Daar word vermoed dat hy 'n nasaat van Johannes Older was.
'n Paar Henning nasate het egter in die omgewing van Stralsund en Greifswald agtergebly. Dit is bekend dat Jacob Henning (die oue), gedurende 1635 te Demmin (naby Greiffswald) gebore is. Jacob Henning en sy nasate het as die Henning familie van Karnin bekend geword. Karnin is ongeveer 25 km vanaf Stralsund. Jacob Henning en sy nasate was groot en welgestelde grondeienaars wat in 'n kasteel gewoon het. Hierdie kasteel is gedurende 1945, tydens die Tweede Wêreldoorlog deur die Kommunistiese regering, wat Oos-Duitsland oorgeneem het, gekonfiskeer. Die familie het hierna oor Wes-Duitsland versprei.
1.1 Suidelike Afrika
Andries Gerhardus Henning (1859–1932), Oranje-Vrystaatse politikus
Nan Henning (1910–2003), Afrikaanse skryfster
Pieter Hendrik Henning (1886–1975), Argentynse en Suid-Afrikaanse outeur
Pat Henning (1908–1973), Amerikaanse akteur
↑ Bahlow H.: "Deutsches Namenlexikon". Familien und Vornamen nach Ursprung und Sinn erklärt. München, 1977, p228
Die Henning-familiekroniek, ISBN 0620203005
Hierdie bladsy bevat 'n lys van mense met die van Henning. Indien 'n interne skakel u hierheen gelei het, mag u oorweeg om die skakel te wysig deur die persoon se voornaam by die skakel te voeg.